Keskustelu Wikitravelista:Puhelinnumerot

Yritys- ja matkapuhelinnumerot?
Tästä on ollut keskustelua englanninkielisen Wikitravelinkin puolella, mutta nostetaan esiin täälläkin: kuinka merkitään sellaiset puhelinnumerot, joissa suuntanumero on pakollinen, esimerkiksi yrityspuhelinnumerot (010 1234567, kans.väl. +358 10 1234567) tai matkapuhelinnumerot (040 1234567, kans.väl. +358 40 1234567)? Kursivoidaanko vain maan suunta, laitetaanko mukaan suluissa nolla (+358 (0)10 1234567) muistuttamaan poispudotetusta nollasta, vai huomautetaanko asiasta vain kerran Ota yhteyttä osiossa? --Jopo 13. kesäkuuta 2007 kello 14.38 (EDT)


 * Tämä on ihan hyvä pointti kyllä. Itse olen änkenyt kaiken aina kansainvälisessä muodossa ja kun käytän noita valmiita listoja (see, do, eat, sleep, jne) jotka eivät mitenkään fiksusti kyllä kursivoi tuota numeron alkuosaa... Kännykkää käyttäessä voi kuitenkin aina käyttää tuota kansainvälistä muotoa, niin eipä kai tuo niin haittaa? -- Trsqr 13. kesäkuuta 2007 kello 14.52 (EDT)


 * Minusta helpointa on kayttaa aina kansainvalista muotoa. Jpatokal 13. kesäkuuta 2007 kello 22.21 (EDT)


 * Samaa mieltä tästä, mutta miten tuon suuntanumeropointin tuo esille? Jätetäänkö kaikki numerot kursivoimatta (koska sen ideahan kai oli, että jättämällä kursivoidun osan pois saa paikallisen osan jolla pystyy soittamaan paikallisista numeroista -> ei toteudu esim. matkapuhelinnumeroissa)? Vai onko nollan poisto niin yleistietoa että kaikki tajuavat numeron +358 40 1234567 kohdalla lisätä sen nollan tuohon eteen paikallisesti soitettaessa? --Jopo 14. kesäkuuta 2007 kello 03.04 (EDT)


 * Mielestäni nollan poiston pitäisi olla yleistietoa, mutta käytännössä niin ei varmaan ole... Mitäs muuten luulette, saisiko tuon listatoiminnon kursivoimaan esim. kaksi ensimmäistä numeroryhmää tuossa puhelinnumerossa, esim. +358 40 123 4567 -> +358 40 123 4567? Vai olisiko se edes tarkoituksenmukaista, kun nykyään kaikki numerot eivät kuitenkaan enää ole paikallisia, vaan yrityksillä on käytössä matkapuhelimia ja yritysnumeroita. Mielestäni selkeintä olisi ehkä kuitenkin käyttää kansainvälistä muotoa ja vaikkapa jättää kursivointi kokonaan pois. -- Trsqr 14. kesäkuuta 2007 kello 03.38 (EDT)